hvordan virker en graviditetstest?
en graviditetstest er fremstillet til at måle, hvor meget graviditetshormon der findes i urinen. graviditetshormonet dannes allerede fra det øjeblik ægget bliver befrugtet i æggelederen og stiger meget hurtigt under graviditeten. det er derfor en god markør for graviditet.

hormonet måles med enheden mlu/ml, der betyder internationale enheder pr. milliliter. følsomheden af graviditetstesten afhænger af model og mærke, og graviditetstest har normalt en følsomhed mellem 10-50 mlu/ml. 

når du udfører en graviditetstest dyppes den ene ende af testen i urin, og er graviditetshormonet til stede, vil det binde sig til et antistof i testen. dette antistof er bundet til et farvestof som er placeret i den ene ende af teststrimelen. uanset om antistoffet har fundet hormonet eller ej, trækkes det sammen med urinen op gennem strimlen ved hjælp af kapillærkræfter.

kontrolstregen skal vise, at du har udført testen korrekt, og at testen fungerer, som den skal. det er således kun test-stregen, der kan måle graviditetshormon.